ओआईसी द्वारा अपनाए गये चार्टर के आधार पर इस संगठन के उद्देश्य इस प्रकार हैः सदस्य देशों के बीच आर्थिक सामाजिक सांस्कृतिक, वैज्ञानिक और अन्य महत्वपूर्ण क्षेत्रों में इस्लामी एकजुटता को प्रोत्साहन देना, अंतरराष्ट्रीय संगठनों से जुड़े सदस्यों से परामर्श की व्यवस्था करना, हर प्रकार के उपनिवेशवाद की समाप्ति और जातीय अलगाव और भेदभाव की समाप्ति के लिये प्रयास करना, न्याय पर आधारित अंतरराष्ट्रीय शांति और सुरक्षा के लिये आवश्यक क़दम उठाना, धार्मिक स्थलों की सुरक्षा के प्रयासों में समन्वय स्थापित करना और फ़िलिस्तीन को आज़ाद कराने के लिए फिलिस्तीनियों के संघर्ष का समर्थन करना, विश्व के सभी मुसलमानों की गरिमा, स्वतंत्रता और अधिकारों की रक्षा करने के लिये उनके संघर्षों को मज़बूती प्रदान करना और सदस्य देशों और अन्य देशों के बीच सहयोग और तालमेल को प्रोत्साहित करने के लिये एक उपयुक्त वातावरण तैयार करना।